《次韵朱昂仲见寄一绝》
宋代·喻良能

使君诗酒日娱嬉，燕寝新来一段奇。
政是梦熊佳节里，释迦抱送宁馨儿。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。